Indhold

# Relative og absolutte referencer

Når du indsætter hyperlinks, skal to faktorer tages i betragtning: Om hyperlinkene bliver angivet som relative eller absolutte, når du gemmer, og om filen eksisterer eller ej.

- Vælg LibreOffice ▸ IndstillingerFfunktionner ▸ Indstillinger ▸ Hent/Gem - Generelt og angiv i felterne Gem URLer relativt til, om LibreOffice opretter relative eller absolute hyperlinks. Relativ linkning er kun mulig, når det dokument, du arbejder på, og linkmålet er på det samme drev.

- Du bør skabe den samme mappestruktur på din harddisk, som findes på webstedet hos din internetudbyder. Kald for eksempel hjemmesidens rodmappe på din harddisk for "hjemmeside". Startfilen hedder "index.html", så den fulde sti hedder "C:\hjemmeside\index.html" (på et Windows operativsystem). URLen på din internetudbyders server kan så blive: "http://www.minudbyder.com/minside/index.html". Med relativ adressering angiver du linket relativt til placeringen af dit output dokument. For eksempel hvis du har placeret al grafik til hjemmesiden i en undermappe du kalder "C:\hjemmeside\billeder", er du nødt til at give den følgende sti for at få fat på billedet "picture.gif": "billeder\picture.gif". Dette er den relative sti, startende fra placeringen af filen "index.html". På udbyderens server vil du placere billedet i mappen "minside/billeder". Når du flytter dokumentet "index.html" til udbyderens server gennem dialogen Filer - Gem som, og hvis du har markeret indstillingen Kopier lokale grafikker til internettet under LibreOffice - IndstillingerFunktioner - Indstillinger - Indlæs/gem - HTML Kompatibilitet, vil LibreOffice automatisk kopiere grafikken til den korrekte mappe på serveren.

- En absolut sti som "C: \ homepage \ grafik\ picture.gif" ville ikke længere fungere på udbyderserveren. Hverken en server eller en læsers computer skal have en C-harddisk: Operativsystemer som Unix eller macOS genkender ikke drevbogstaver, og selvom mappens hjemmeside \ grafik eksisterede, ville dit billede ikke være tilgængeligt. Det er bedre at bruge relativ adressering til fillinks.

- Et link til en webside, for eksempel "www.openoffice.org" eller "www.minudbyder.dk/minside/indeks.htm" er et absolut link.

- LibreOffice reagerer også forskelligt, afhængigt af om filen, der henvises til i linket, eksisterer, og hvor den er placeret. LibreOffice kontrollerer alle nye links og sætter et mål samt en protokol automatisk. Resultatet kan ses i den genererede HTML-kode efter at kildedokumentet er gemt.

- Følgende regler gælder: En relativ reference ("grafik/billede.gif") er kun mulig, når begge filer eksisterer på samme drev. Hvis filerne er på forskellige drev i dit lokale filsystem, følger den absolutte reference "file:"-protokollen ("file:///data1/xyz/billede.gif"). Hvis filerne er på forskellige servere, eller hvis linkets destination ikke er tilgængelig, bruger den absolutte reference "http:"-protokollen ("http://data2/abc/billede.gif").

- Vær sikker på at organisere alle filer for din hjemmeside på samme drev som startfilen på hjemmesiden. På denne måde, kan LibreOffice sætte protokollen og målet, så henvisningen på serveren altid er korrekt.

Når du holder musen over et hyperlink, viser et hjælpetip den absolutte reference, idet LibreOffice bruger absolutte stinavne internt. Den fuldstændige sti og adresse kan kun ses når du viser resultatet af HTML-eksporten, ved at hente HTML-filen som "Tekst" eller ved at åbne den i en tekst editor.

Relaterede emner

Redigering af hyperlinks